பென்சால்டிகைடு பல்வேறு செயல்முறைகள் மூலமாகப் பெறப்பட்டது. 1980 களில், சப்பான், ஐரோப்பா மற்றும் வட அமெரிக்கா நாடுகளில் 18 மில்லியன் பென்சால்டிகைடு உற்பத்தி செய்யப்பட்டதாக மதிப்பிடப்படுகிறது. இதேயளவு உற்பத்தி தொடர்ந்து நடைபெறுவதாக ஊகிக்கவும் முடிகிறது. தற்போது திரவநிலையில் டொலுவினை குளோரினேற்றம் மற்றும் ஆக்சிசனேற்றம் செய்து பென்சால்டிகைடு தயாரிப்பதே பிரதான வழிமுறையாக உள்ளது. இதுதவிர பென்சைல் ஆல்ககாலை பகுதியாக ஆக்சிசனேற்றம் செய்தல், பென்சைல் குளோரைடை காரத்தின் முன்னிலையில் நீராற்பகுத்தல் மற்றும் பென்சீனை கார்பனைலாக்கம் செய்தல் போன்ற ஏராளமான புதிய வழிமுறைகளும் கண்டறியப் பட்டுள்ளன.

சின்னமன் எண்ணெயிலிருந்து பெறப்பட்ட சின்னமால்டிகைடை தொகுத்து தொகுப்பு முறையில் பென்சால்டிகைடு தயாரிக்கலாம். இதற்காக சின்னமன் எண்ணெயை நீரியிய அல்லது மதுசாரக் கரைசலின் முன்னிலையில் 90 பாகை செல்சியஸ் முதல் 150 பாகை செல்சியஸ் வரையிலான வெப்பநிலையில் சோடியம் காபனேற்று அல்லது சோடியம் பைகார்பனேட்டு சேர்த்து 5 முதல் 80 மணி நேரம் மீள்காய்ச்சி வடித்தலுக்கும் அதைத் தொடர்ந்து காய்ச்சி வடித்தலுக்கும் உட்படுத்தப்படுகிறது. இவ்வினையில் அசிட்டால்டிகைடும் உருவாகிறது.

பயன்கள்
தோற்றம்
வேதி வினைகள்
தயாரிப்பு